**Ministru kabineta noteikumu projekta** **„Latvijas un Šveices sadarbības programmas grantu shēmas “Šveices pētnieku aktivitātes Latvijā” apakšprojektu iesniegumu**

**atklāta konkursa nolikums” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Latvijas un Šveices sadarbības programmas grantu shēmas „Šveices pētnieku aktivitātes Latvijā” apakšprojektu iesniegumu atklāta konkursa nolikums” (turpmāk – noteikumu projekts) ir izstrādāts saskaņā ar Latvijas un Šveices sadarbības programmas (turpmāk – sadarbības programma) vadības likuma (turpmāk **-** vadības likums)11.panta 2.punktu, kas paredz, ka Ministru kabinets nosaka apakšprojektu iesniegumu atklāta konkursa nolikumu, ietverot tajā arī apakšprojektu iesniegumu vērtēšanas kritērijus. Vadības likuma 8.panta pirmās daļas 3.punkta a) apakšpunkts nosaka, ka grantu shēmas īstenošanas gadījumā starpniekinstitūcijas pienākums ir izstrādāt atklāta apakšprojektu konkursa nolikumu un nodrošināt konkursa izsludināšanu.  |
| 2. | Pašreizējā situācija un problēmas | 2011.gada 30.maijā starp Šveices Konfederācijas vēstniecību Latvijā, Finanšu ministriju (turpmāk – vadošā iestāde) un Valsts izglītības attīstības aģentūru tika parakstīts un stājās spēkā sadarbības programmas grantu shēmas „Šveices pētnieku aktivitātes Latvijā” (turpmāk – grantu shēma) īstenošanas līgums (turpmāk – līgums) (skat. anotācijas pielikumā). Atbilstoši līgumā noteiktajai pienākumu sadalei starp institūcijām, grantu shēmas starpniekinstitūcija ir valsts pārvaldes iestāde „Valsts izglītības attīstības aģentūra” (turpmāk – starpniekinstitūcija). Ministru kabineta 2009.gada 31.marta noteikumu Nr.273 „Latvijas un Šveices sadarbības programmas vadības nodrošināšanas kārtība” (turpmāk – noteikumi Nr.273)44.punkts paredz, ka starpniekinstitūcija izsludina apakšprojektu iesniegumu konkursu pēc grantu shēmas projekta līguma noslēgšanas un apakšprojektu iesnie­gumu konkursa nolikuma apstiprināšanas Ministru kabinetā.Izglītības un zinātnes ministrija (turpmāk – ministrija), pildot nozares ministrijas funkcijas sadarbības programmas prioritātes „**Cilvēkresursu un sociālā attīstība**” apakšprioritātē„**Pētniecība un attīstība”,** sadarbībā ar starpniekinstitūciju ir izstrādājusi grantu shēmas apakšprojektu iesniegumu atklāta konkursa nolikumu, ietverot tajā arī iesniegumu vērtēšanas kritērijus. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība  | Līgums ir noslēgts par laikposmu no 2011.gada 1.jūlija līdz 2015.gada 30.septembrim. Lai pildītu līguma saistības, noteikumu projekts regulē apakšprojektu iesniegumu atklātu konkursu, nodrošinot grantu shēmas īstenošanu Latvijā. Noteikumu projektā ir ievērota vadības likumā, noteikumos Nr.273 un līgumā paredzētā grantu shēmas īstenošanas kārtība. Tostarp, noteikumu projektā ietvertās normās nosaka: 1) starpniekinstitūcijas kā grantu shēmas apsaimniekotāja kompetenci, kurā ietilpst apakšprojektu iesniegumu atklātu konkursu izsludināšana, apakšprojektu iesniegumu vērtēšana**s** nodrošināšana, lēmuma pieņemšana par apakšprojektu iesniegumu apstiprināšanu finansējuma piešķiršanai vai noraidīšanu, apakšprojektu īstenošanas līgumu noslēgšana, apakšprojektu īstenošanas pārskatu apstiprināšana; 2) apakšprojektu atbalstāmo aktivitāti, kas irŠveices augstāko izglītības iestāžu un zinātnisko institūciju personāla ar profesora, asociēta profesora, docenta vai vadošā pētnieka akadēmisko amatu (turpmāk – pētnieks) mobilitāte. Mobilitāte ietverlekciju pasniegšanu un zinātniskās darbības pieredzes apmaiņu Latvijas augstskolās un zinātniskajās institūcijās;3) apakšprojekta iesniedzēju un sadarbības partneru loku;4) grantu shēmas un apakšprojektu finansējumu, kurā ietilpst pētniekam piešķirtā stipendija atbalstāmo aktivitāšu īstenošanai;5) prasības apakšprojektu iesniegumu noformēšanai un iesniegšanai;6) apakšprojektu iesniegumu vērtēšanas procedūru, ietverot vērtēšanas kritērijus.Apakšprojektu iesniegumu vērtēšanā atbilstoši kvalitātes vērtēšanas kritērijiem tiks piesaistīti attiecīgās zinātnes nozares eksperti, kuri sniegs savu profesionālo vērtējumu. Vērtēšanas ekspertiem starpniekinstitūcija izstrādās vadlīnijas, kurās tiks noteikta apakšprojektu iesniegumu vērtēšanas metodika;7) lēmumu pieņemšanas par apakšprojektu iesniegumu apstiprināšanu vai noraidīšanu un rezultātu paziņošanas kārtību apakšprojektu iesniedzējiem.  |
| 5. | Projekta izstrādē iesaistītās institūcijas | Projektu ir izstrādājusi ministrija sadarbībā ar starpniekinstitūciju. Projekta izstrādes gaitā ir notikušas neformālas konsultācijas ar vadošo iestādi. |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar  |
| 7. | Cita informācija | Ir saņemts Šveices Konfederācijas vēstniecības Latvijā apstiprinājums (elektroniski), ka noteikumu projektā paredzētie pētnieku akadēmisko amatu nosaukumi atbilst Šveices augstskolās un zinātniskajās institūcijās lietotajiem. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Latvijas augstskolu akadēmiskais personāls un studenti. Latvijas zinātnisko institūciju zinātniskie darbinieki. Sabiedrības mērķa grupas lielums ir aptuveni 2000 personas no 20 institūcijām. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Grantu shēmas finansējumu veido valsts budžeta līdzfinansējums 15% apjomā un sadarbības programmas finansējums 85% apjomā. Kārtējā gada Valsts budžeta likumā plāno valsts budžeta līdzfinansējumu un sadarbības programmas finansējumu 100% apjomā kā dotāciju no vispārējiem ieņēmumiem saskaņā ar noteikumu Nr.273 95.punktu. No kopējā grantu shēmas finansējuma 90% tiks novirzīti apakšprojektu īstenošanai un 10% starpniekinstitūcijas administratīvajām izmaksām. Saskaņā ar Ministru kabineta 2001.gada 8.augusta rīkojuma Nr.385 „Par biedrībām, nodibinājumiem un starptautiskajām izglītības un sadarbības programmām” 2.3.35.apakšpunktu apakšprojektu ietvaros veiktajiem maksājumiem netiks piemērots iedzīvotāju ienākuma nodoklis. Apakšprojektu iesniegumu atklātu konkursu starpniekinstitūcija īstenos sešās kārtās. Grantu shēmaveicinās Latvijas augstskolu un zinātnisko institūciju ilgtspējīgu sadarbību ar Šveices augstākās izglītības iestādēm un zinātniskajām institūcijām. Atklāta konkursa ietvaros apakšprojektiem pieejamais finansējums ir 529 411 Šveices franku (turpmāk – CHF). Apakšprojektam, kas paredz minimālo mobilitātes periodu (piecas kalendāra dienas), pieejamais finansējums ir CHF 1 505**,** savukārt maksimālajam mobilitātes periodam (60 kalendāra dienas)ir pieejami CHF 11 680. |
| 4. | Tiesiskā regulējuma nefinansiālā ietekme | Grantu shēmas īstenošana veicinās sadarbību augstākās izglītības un zinātniskās pētniecības jomā ar Šveici, un pastarpināti – sadarbību starp Latvijas augstskolām un zinātniskajām institūcijām kā sadarbības partneriem apakšprojektu ietvaros. Tiks attīstīts un paaugstināts Latvijas augstskolu un zinātnisko institūciju potenciāls, nodrošinot pastiprinātu pieeju kvalitatīvai augstākajai izglītībai un pētniecībai. Apakšprojektu iesniegumu atklāts konkurss nodrošinās apakšprojektu iesniedzējiem vienlīdzīgas tiesības un iespējas.Grantu shēmas īstenošanas periodā kopumā plānotas 45 pētnieku vizītes, kā rezultātā izveidotu vismaz 30 partnerības ar Latvijas augstskolām un zinātniskajām institūcijām.  |
| 5. | Administratīvās procedūras raksturojums | Apakšprojektu iesniedzējiem atbilstoši paredzētajai darbībai vienlaicīgi ar apakšprojekta iesnieguma veidlapu būs jāiesniedz papildu iesniedzamie dokumenti. Dokumentus var iesniegt gan papīra, gan elektroniska dokumenta formā. |
| 6. | Administratīvo izmaksu monetārs novērtējums | Informācijas iesniegšanas un uzglabāšanas pienākumi neradīs papildus izmaksas |
| 7. | Cita informācija |  Nav |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011.gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2,9 |  | 54,9 | 72,7 | 71,6 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 2,9 |  | 54,9 | 72,7 | 71,6 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 3,5 |  | 64,6 | 85,5 | 84,2 |
| 2.1. valsts pamatbudžets | 3,5 |  | 64,6 | 85,5 | 84,2 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar līgumu grantu shēmai apstiprinātie finanšu līdzekļi ir 588 235 CHF (\*0,53), kas ir 311 765 LVL.Finansējumu veido valsts budžeta līdzfinansējums 15% apjomā un sadarbības programmas finansējums 85% apjomā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējumu kārtējā gada Valsts budžeta likumā plāno valsts budžeta līdzfinansējumu un sadarbības programmas finansējumu 100% apjomā kā dotāciju no vispārējiem ieņēmumiem saskaņā ar noteikumu Nr.273 95.punktu. Apakšprojektu iesniedzējiem līdzfinansējums noteikumu projektā paredzētā atklāta konkursa apakšprojektu īstenošanai nav jānodrošina.  |

Anotācijas IV.sadaļa - Noteikumu projekts šo jomu neskar

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar |
| 2. | Citas starptautiskās saistības | Ministru kabineta 2007.gada 4.decembra noteikumi Nr.839 „Par Latvijas Republikas valdības un Šveices Konfederācijas padomes ietvarlīgumu par Latvijas-Šveices sadarbības programmas īstenošanu ekonomisko un sociālo atšķirību samazināšanai paplašinātajā Eiropas Savienībā” nosaka prioritātes „Cilvēkresursu un sociālā attīstība” apakšprioritāti „Pētniecība un attīstība”. 2011.gada 30.maijā tika parakstīts un stājās spēkā līgums par grantu shēmas īstenošanu Latvijā no 2011.gada 1.jūlijalīdz 2015.gada 30.septembrim. Saskaņā ar grantu shēmas īstenošanas laika grafiku apakšprojektu iesniegumu atklāta konkursa pirmās kārtas izsludināšana ir plānota 2012.gada martā, tādēļ noteikumu projektu nepieciešams apstiprināt līdz 2012.gada februārim. |
| 3. | Cita informācija | Nav |

Anotācijas V.sadaļas 1.un 2.tabula - Noteikumu projekts šo jomu neskar

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Sabiedrības informēšana notika pirms noteikumu projekta izstrādes uzsākšanas. 2008.gadā ministrija nosūtīja 12 Latvijas augstskolām vēstuli „Par Latvijas Republikas un Šveices Konfederācijas sadarbību augstākajā izglītībā un pētniecībā”. Vēstule informēja par ietvarlīguma parakstīšanu un sadarbības programmas apakšprioritātē „Pētniecība un attīstība” pieļaujamām aktivitātēm, tostarp iekļaujot ministrijas ierosinājumu par Šveices pētnieku īslaicīgu uzturēšanos Latvijā nolūkā lasīt lekcijas un dalīties ar pieredzi pētniecībā. Ministrija aicināja augstskolas sniegt informāciju par līdzšinējo sadarbību ar Šveices Konfederāciju augstākajā izglītībā un pētniecībā, kā arī viedokli par vēlamiem sadarbības attīstības virzieniem. |
| 2. | Sabiedrības līdzdalība projekta izstrādē  | Šīs anotācijas sadaļas 1.punktā minētajā sarakstē augstskolas izteica atbalstu ministrijas ierosinātai aktivitātei, kas paredz īstermiņa grantus Šveices pētniekiem lekciju lasīšanai un pieredzes apmaiņai Latvijā, Savukārt, uzsākot noteikuma projekta izstrādi, ministrijai notikušas neformālas konsultācijas ar Latvijas augstskolām par pieredzi vieslektoru uzņemšanā. |
| 3. | Sabiedrības līdzdalības rezultāti  | Izstrādājot noteikumu projektu, ministrija izvērtēja un ņēma vērā šīs anotācijas sadaļas 1.un 2.punktā minētās komunikācijas laikā saņemto augstskolu viedokli un priekšlikumus (piemēram, par stipendijas izmaksāšanu pētniekam kā vienotas likmes maksājumu).  |
| 4. | Saeimas un ekspertu līdzdalība | Noteikumu projekta izstrādes laikā netika iesaistīti neatkarīgie eksperti. Grantu shēmas īstenošanas laikā eksperti tiks iesaistīti starpniekinstitūcijas izveidotajā Projektu vadības un mazo projektu apstiprināšanas komitejā, kuras sastāvā paredzēts viens starpniekinstitūcijas pārstāvis, pa diviem pārstāvjiem no ministrijas un Latvijas Studentu padomes un pa vienam pārstāvim no Augstākās Izglītības padomes, Latvijas Zinātnes padomes, Rektoru padomes, Latvijas Jauno Zinātnieku Apvienības. Komitejas darbā novērotāja statusā var piedalīties Kultūras ministrijas un Šveices Konfederācijas vēstniecības Latvijas Republikā pārstāvji. |
| 5. | Cita informācija | Noteikumu projekts pēc tā pieņemšanas tiks publicēts laikrakstā „Latvijas Vēstnesis” un starpniekinstitūcijas mājaslapā internetā. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts izglītības attīstības aģentūra, kas pilda starpniekinstitūcijas funkcijas, unministrija, kas pilda nozares ministrijas funkcijas. |
| 2. | Projekta izpildes ietekme uz pārvaldes funkcijām  | Ministru kabineta 2010.gada 27.jūlijā noteikumos Nr.705 „Valsts izglītības attīstības aģentūras nolikums” ir jāveic grozījumi, lai II.sadaļas „Aģentūras funkcijas, uzdevumi un kompetence” 3.6.apakšpunktu papildinātu ar funkciju nodrošināt Latvijas un Šveices sadarbības programmas grantu shēmas „Šveices pētnieku aktivitātes Latvijā” īstenošanu. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Grantu shēmas īstenošanu nodrošinās jau esošās institūcijas un jaunas netiks veidotas.  |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar |
| 6. | Cita informācija | Nav |

Izglītības un zinātnes ministrs R.Ķīlis

Vizē: Valsts sekretāra vietniece,

valsts sekretāra pienākumu izpildītāja I.Štāle

28.12.2011. 12:02

1672

E.Vīka

67047707, evi.vika@izm.gov.lv